Source: https://webpravo.eu/clanky/opravne-polozky
Timestamp: 2019-07-19 10:36:47+00:00

Document:
Opravné položky – Webpravo
Home » Články » Opravné položky
V súvislosti s prácami na vyhotovení účtovnej závierky patrí i preverenie reálnosti ocenenia majetku účtovnej jednotky čo úzko súvisí s inventarizáciou. Vyčíslenie základu dane je totiž len jednou z funkcií účtovníctva. Zníženie majetku môže byť trvalé v dôsledku opotrebenia – vykazuje sa prostredníctvom účtovných odpisov a neodstrániteľného poškodenia , alebo škody – zničenia ,alebo odcudzenia majetku. § 26 ZAOU.
Dočasné znehodnotenie majetku sa vyjadruje prostredníctvom opravných položiek. Opravná položka vyjadruje fakt, že hodnota majetku klesne pod jeho účtovnú hodnotu ( napríklad nepredajné zásoby, obtiažne vymožiteľné pohľadávky ).
Ústredným motívom účtovníctva je totiž reálne ocenenie majetku na rozdiel od štátu, ktorý deformáciou cien tovarov a služieb vyvoláva ilúziu fungujúceho sociálneho štátu.
Obmedzená daňová uznateľnosť opravných položiek § 21 ZDP nemení nič na fakte, že ich neúčtovaním, respektíve nesprávnym účtovaním môže dochádzať k výraznému skresľovaniu výsledku hospodárenia a finančnej situácie účtovnej jednotky. V určitých zákonných limitoch je to povolená technika daňovej optimalizácie.
Vzhľadom na obmedzený priestor uvediem príklad na tvorbu, zrušenie opravných položiek k pohľadávkam hoc opravné položky sa dajú tvoriť k rôznemu majetku účtovnej jednotky / finančnému majetku, zásobám, dlhodobému majetku / Navyše opravné položky k pohľadávkam sú i v určitých prípadoch daňovým výdavkom. Zároveň sa tejto problematike budem venovať z pohľadu podvojného účtovníctva.
Opravné položky sú upravené v § 26 ods. 3,4 zákona o účtovníctve zákon č. 431/2002 Z.z.
Opatrení MF SR 23054/2002-92 . postupy účtovania pre podnikateľov účtujúcich v sústave PU § 18
O opravných položkách je dobré vedieť pár vecí
Opravné položky nesmú mať aktívny zostatok
Opravné položky podliehajú inventúre
Opravné položky sa účtujú odhadom
Opravné položky sa účtujú na určené účty nákladov
553 – Tvorba a zúčtovanie opravných položiek k dlhodobému majetku,
505 – Tvorba a zúčtovanie opravných položiek k zásobám,
e) 547 – Tvorba a zúčtovanie opravných položiek k pohľadávkam. , ale nie je to pravidlom, pri
V prípade zásoba vlastnej výroby na účty skupiny 19 súvzťažne k účtom skupiny 61 – zásoby vlastnej výroby čo sú účty výnosov
Firma A vyfakturovala službu firme B v sume 10000 Eur. Splatnosť pohľadávky nastala 31.5.2010. Do konca roka 2013 nebola pohľadávka uhradená.
Firma A sa rozhodla tvoriť opravnú položku vo výške 100% hodnoty pohľadávky
31.5.2010 Vznik pohľadávky 311.A/602.A
31.12.2013 Tvorba opravnej položky 100% 547.A/391.A
Položka bude daňovo uznateľná, pretože od splatnosti pohľadávky uplynulo viac ako 1080 dní
Predpokladajme úhradu pohľadávky 10.2.2014
10.2.2014 Úhrada pohľadávky 221.A/311.A
10.2. 2014 Zrušenie opodstatnenosti opravnej položky 391.A/547.A
Firma A upúšťa od vymáhania pohľadávky
10.2.2014 Odpis pohľadávky 391.A/311.A
Takto účtujeme preto, že už sme vytvorili opravnú položku v 100% výške
Ak by sme nemali vytvorenú OP v 100% výške účtujeme odpis v časti pohľadávky nekrytej OP
Odpis pohľadávky 546.A/311.A
V tejto súvislosti je potrebné pamätať na niekoľko vecí
Tvorba zákonných OP je daňovým výdavkom v zmysle § 20 ZDP
Pri nakladaní s pohľadávkou krytou OP ( postúpenie, odpis, zaplatenie ) musíme mať na pamäti úpravu ZD v zmysle § 17/28 ZDP
Opravnú položku daňovo uznanú nemožno tvoriť k pohľadávke , ktorú je možné započítať a na pohľadávku nadobudnutú postúpením
Na pohľadávky voči firme v konkurze a reštrukturalizácii sa nevzťahujú obmedzenie v bode 3. Tieto pohľadávky však musia byť prihlásené v lehote uvedenej v uznesení o vyhlásení konkurzu – 45 dní a ak sú popreté musí byť o nich vedené súdne konanie. Do základu dane sa zahrnú v zdaňovacom období, v ktorom bola pohľadávka uspokojená, alebo v zdaňovacom období v ktorom v prípade popretia pohľadávok správcom nebola podaná žaloba.
Previous Platenie poistného na zdravotné a sociálne poistenie začínajúcimi podnikateľmi
Next Rezervy alebo ako účtovne ovplyvniť výsledok hospodárenia

References: § 26
 § 21
 § 26
 § 18
 § 20
 § 17